Foto: AP Photo/Fernando Llano Yevroparlamentning Venesuela muxolifati yetakchisi Xuan Guaydoni Venesuelaning vaqtinchalik prezidenti deb tan olishi mamlakatda fuqarolar urushi boshlanishiga olib kelishi mumkin. Bu haqda Turkiya tashqi ishlar vaziri Mevlut Chovusho‘g‘lu Buxarestga tashrifi davomida ma’lum qildi. "Biz Yevroparlamentning Venesuela bo‘yicha qarorini to‘g‘ri deb hisoblamaymiz, mamlakatning ichki ishlariga aralashish fuqarolar urushi boshlanishiga olib kelishi mumkin", -deya iqtibos keltiradi TRT telekanali vazirning so‘zlaridan. Payshanba kuni Yevroparlament Xuan Guaydoni Venesuelaning vaqtinchalik prezidenti deb tan oluvchi rezolyutsiyani ma’qulladi va Yevroittifoq davlatlarini ham Guaydoni tan olishga chaqirdi.